དང་ཐོག་དགོན་པར་གཞི་གསུམ་གྱི་ཕྱག་ལེན་ཞིབ་མོ་ཚུགས་པའི་ཐོག་ས་ཟླའི་སྨྱུང་གནས་དང་ལྔ་བའི་མ་ཎི་བུམ་སྒྲུབ་སོགས་སྒྲུབ་མཆོད་ཕྱག་ལེན་ཉུང་ངུ་རེ་ཚུགས་ཤིང་།དགོན་མགོ་གང་ལ་ཡང་མི་གཏོགས་པའི་ཚུལ་དུ་ཡོད་པ་ལ།ཕྱིས་ཨ་མཆོག་ཚོ་བ་བརྒྱད་ཀྱི་དབུ་བླ་དབལ་མང་པཎྡི་ཏ་རྗེ་བཙུན་དཀོན་མཆོག་རྒྱལ་མཚན་ལ་དགོན་པ་ཕུལ་བ་ནས་དབལ་མང་སྐུ་ཕྲེང་ན་རིམ་གྱིས་སྐྱོང་ཁུར་གནང་ཞིང་།བླ་བྲང་བཀྲ་ཤིས་འཁྱིལ་བའི་དགོན་ལག་ཏུ་གྱུར་བར་མ་ཟད།ཨ་མཆོག་དགོན་པ་དང་སྐྱིད་སྡུག་གཅིག་བྱས་ཏེ་དྲུག་པའི་སྨོན་ལམ་སོགས་ཀྱི་སྐབས་སུ་སྨད་ནས་དགེ་འདུན་པ་རྣམས་ཨ་མཆོག་དགོན་པར་ཚོགས་ལ་འགྲོ་བའི་ཕྱག་སྲོལ་བྱུང་།